สถานการณ์ตอนนี้ ทีมกู้ภัยยังดำเนินการช่วยเหลืออย่างต่อเนื่องสำหรับกรณีทีมฟุตบอล หมูป่าอะคาเดมีหายตัวไปพร้อมโค้ช รวม 13 ชีวิต ภายในถ้ำหลวงขุนน้ำนางนอน จังหวัดเชียงราย,จะเห็นได้ว่า ขณะนี้ในโลกออนไลน์ได้แห่ส่งกำลังใจทั้งเจ้าหน้าที่ผู้ค้นหา และ 13 ชีวิตที่หายตัวไป เห็นได้จากแฮชแท็ก #ถ้ำหลวง ที่มีการอัพเดตสถานการณ์รวมทั้งข้อความให้กำลังใจทีมค้นหาที่ทำงานกันอย่างเต็มที่และร่วมกันอธิษฐานขอพรให้เด็กๆ และโค้ชปลอดภัย,เรื่องน่าสนใจอื่นๆ:,ตำนานถ้ำหลวงขุนน้ำนางนอน กับเรื่องราวของเด็กติดถ้ำ,รู้ลึก ถ้ำหลวง เชียงราย สถานที่เที่ยวสุดลึกลับ 13 คนยังค้นไม่พบ,7 วิธีเที่ยวถ้ำให้ปลอดภัย,อันตรายที่พบได้ในถ้ำ,5 อุปกรณ์เตรียมตัวเที่ยวถ้ำ,รวมอุปกรณ์ไฮเทคช่วย 13 ชีวิต เด็กติดถ้ำหลวง,3 ถ้ำห้ามเที่ยวช่วงหน้าฝน อันตรายเหมือนถ้ำหลวง,รวมถ้ำน่าเที่ยวภาคเหนือ สวยงามไม่แพ้ถ้ำหลวง,7 ถ้ำที่สวยที่สุดในโลก รังสรรค์ความงามจากธรรมชาติ,ห้ามทำเมื่อไปเที่ยวถ้ำ 7ความเชื่อ สถานที่สุดอาถรรพณ์และลี้ลับ,ไลฟ์สไตล์ไทยรัฐ, เชื่อว่าตอนนี้คุณผู้อ่านกำลังติดตามข่าวอย่างใกล้ชิด พร้อมทั้งอยากส่งให้กำลังทุกคนที่อยู่ที่นั่น ดังนั้นเราจึงขออนุญาตรวบรวมวิธีส่งกำลังใจบนช่องทางออนไลน์ ที่จะไม่ไปรบกวนวิถีของการกู้ภัยมาให้ดังนี้ เริ่มต้นที่,1. เปลี่ยนรูปโปรไฟล์,เพียงเข้าไปที่หน้าเฟซบุ๊กของคุณ แล้วเลือกอัพเดตรูปโปรไฟล์ > จากนั้นกดเลือก Add Frame เพื่อใส่กรอบ ทีมหมูป่าอะคาเดมี อย่ายอมแพ้ > กดใช้งานรูปโปรไฟล์ ซึ่งสามารถเลือกได้ว่าจะใช้โปรไฟล์ดังกล่าวเป็นเวลากี่วัน,2. ร้องเพลง วอนแม่นางนอน,เมื่อเร็วๆ มานี้ เราได้เห็นเด็กนักเรียนโรงเรียนเล็กในทุ่งกว้าง ล้อมวงเล่นเพลง วอนแม่นางนอน เขียนเนื้อร้อง ทำนอง และเรียบเรียงกันเอง หวังเมตตา 13 ชีวิตติดถ้ำหลวง โดยมีเนื้อเพลงว่า ,หนูวอนเถอะฟ้าให้เมตตาเห็นใจ พี่หนูอยู่ในถ้ำหลวงขุนนางนอน ให้พี่ผ่านพ้นโพยภัยหนูขอวอน หนูสวดมนต์ขอพรให้แม่นางนอนเมตตา หนูวอนเถอะฟ้าโปรดเมตตาหนูบ้าง ให้แสงทองส่องทางให้ฟ้าสางกระจ่างใส ให้หมู่มวลมิตรได้พ้นผ่านโพยภัย ได้กลับบ้านเร็วไวให้ปลอดภัยทุกๆ คน,3. หยุดแชร์ข้อมูลเท็จ,ตอนนี้มีข้อมูลมากมายอยู่บนโลกออนไลน์ ดังนั้นจึงร้องขอทุกท่านว่าหยุดแชร์ หยุดส่งต่อข้อมูลอันเป็นเท็จ หรือบิดเบือนจากความเป็นจริง ,4. เลี่ยงการติดแฮชแท็ก #ถ้ำหลวง เมื่อแสดงความคิดเห็น,เพราะตอนนี้ข้อมูลที่อยู่บนโซเชียลมีเดียมีอยู่มากจนคนอ่านเริ่มแยกแยะไม่ออกว่าที่คือข้อมูลจริง หรือข่าวเท็จ ดังนั้นเพื่อไม่ให้ข้อมูลปะปนกันจนแยกไม่ออก สังคมออนไลน์จึงร่วมกันขอวอนให้ติดแฮชแท็กเฉพาะข่าวอัพเดตเท่านั้น,5. พับนกกระเรียนเป็นกำลังใจ,ตามความเชื่อของชาวญี่ปุ่นนกกระเรียนคือ นกแห่งความสุข ล่าสุดนี้กลุ่มนักเรียนภาษาญี่ปุ่น ชั้น ม.5-6 ของโรงเรียนโรงเรียนเฉลิมขวัญสตรี จังหวัดพิษณุโลก ได้ร่วมใจกันพับนกกระเรียนหรือ ซูรุ ให้ได้มากกว่า 1,000 ตัว เพื่อส่งกำลังใจให้นักฟุตบอลทีมหมูป่าอะคาเดมี,6. สวดมนต์ส่งกำลังใจ,ขณะนี้คนทั่วประเทศ รวมถึงพระ-เณรในจังหวัดเชียงราย สวดเจริญพระพุทธมนต์และอธิษฐานจิต ให้ 13 ชีวิต หมูป่าอะคาเดมีแม่สาย ที่กำลังพลัดหลงอยู่ในถ้ำหลวงมีแต่ความปลอดภัย,7. นั่งสมาธิ,ร่วมกันอธิษฐานจิตโดยการนั่งสมาธิ เพื่อส่งแรงใจ และเป็นกำลังใจให้กับผู้สูญหายทั้ง 13 คน ดั่งเช่นเด็กและคณะครู-อาจารย์ว่า 300 คน จากโรงเรียนเทศบาล 5 (กระดาษไทยอนุเคราะห์) อำเภอเมือง จังหวัดกาญจนบุรี ร่วมกันนั่งสมาธิเป็นเวลา 13 นาที เพื่อส่งแรงใจไปยังทีมหมูป่าและผู้ปกครองของทั้ง 13 ชีวิต,7 ข้อที่ไลฟ์สไตล์ไทยรัฐนำมาแนะนำนี้ เป็นสิ่งที่คุณสามารถทำได้ง่ายๆ โดยไม่ไปรบกวนการทำงานของทีมช่วยเหลือ เพราะเราทุกคนต่างก็หวังให้ทั้ง 13 คนกลับออกมาอย่างปลอดภัย
รวม 7 วิธีส่งกำลังใจให้ทีมหมูป่าทั้ง 13 ชีวิต ที่ติดอยู่ในถ้ำหลวง